CELEX: 62014TN0732
Language: sl
Date: 2014-10-23 00:00:00
Title: Zadeva T-732/14: Tožba, vložena 23. oktobra 2014 – Sberbank of Russia/Svet

19.1.2015   
            
            
               SL
            
            
               Uradni list Evropske unije
            
            
               C 16/41
            
         
      Tožba, vložena 23. oktobra 2014 – Sberbank of Russia/Svet
      (Zadeva T-732/14)
      (2015/C 016/65)
      Jezik postopka: angleščina
      
         Stranki
      
      
         Tožeča stranka: Sberbank of Russia OAO (Moskva, Rusija) (zastopniki: D. Rose, QC, M. Lester, Barrister, P. Crowther in J. Fearns, Solicitors)
      
         Tožena stranka: Svet Evropske unije
      
         Predlogi
      
      Tožeča stranka Splošnemu sodišču predlaga, naj:
      
                  —
               
               
                  se Sklep Sveta 2014/512/SZVP z dne 31. julija 2014, Uredba Sveta (EU) št. 833/2014 z dne 31. julija 2014, Sklep Sveta 2014/659/SZVP z dne 8. septembra 2014 in Uredba Sveta (EU) št. 960/2014 z dne 8. septembra 2014 v delu, v katerem se nanašajo na tožečo stranko, razglasijo za nične;
               
            
                  —
               
               
                  se določbe, povzete v točki 52 tožbe, razglasijo za nezakonite;
               
            
                  —
               
               
                  se Svetu naloži plačilo stroškov tožeče stranke.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja štiri tožbene razloge:
      
                  1.
               
               
                  S prvim tožbenim razlogom zatrjuje, da se je Svet očitno zmotil, ker je štel, da so bila izpolnjena merila za vključitev tožeče stranke na seznam oseb, subjektov in organov, za katere veljajo omejevalni ukrepi v zvezi z ruskimi ukrepi, namenjenimi destabilizaciji razmer v Ukrajini. Tožeča stranka trdi, da ne izpolnjuje navedenih meril in da je Svet, ker jo je vključil v izpodbijane ukrepe, ravnal ultra vires.
               
            
                  2.
               
               
                  Z drugim tožbenim razlogom trdi, da Svet ni izpolnil obveznosti obrazložitve vključitve tožeče stranke, ker ni podal ustrezne in zadostne obrazložitve za njeno vključitev v izpodbijane ukrepe.
               
            
                  3.
               
               
                  S tretjim tožbenim razlogom zatrjuje, da Svet ni spoštoval pravice do obrambe in učinkovitega sodnega nadzora tožeče stranke, ker je ni obvestil o njeni vključitvi v izpodbijane akte in ni predložil nobenega dokaza v podporo te vključitve.
               
            
                  4.
               
               
                  S četrtim tožbenim razlogom trdi, da vključitev tožeče stranke v izpodbijane akte pomeni neutemeljeno in nesorazmerno omejitev njenih temeljnih pravic, vključno pravice do varstva njene poslovne dejavnosti in ugleda.